
KLASA: 363-02/25-02/01
UR.BROJ: 2196-8-01/01-26-08
Bogdanovci, 21. travnja 2026.

Na temelju članka 36. i 37. Zakona o koncesijama („Narodne novine“, broj 69/17. i 107/20.)  i članka 29. Statuta Općine Bogdanovci („Službeni vjesnik“ Vukovarsko-srijemske županije broj 04/21, 21/22), Općinsko vijeće Općine Bogdanovci na svojoj 9. sjednici održanoj dana 21. travnja 2026. godine donosi 

O D L U K U
o davanju koncesije za obavljanje komunalne djelatnosti dimnjačarskih poslova na području Općine Bogdanovci
evidencijski broj: K-01/25

I.
Podaci o Davatelju koncesije:   
OPĆINA BOGDANOVCI, Bana J. Jelačića 1, 32000 Bogdanovci, OIB: 03766309328.
Na temelju provedenog postupka davanja koncesije za obavljanje komunalne djelatnosti dimnjačarskih poslova na području Općine Bogdanovci i prijedloga Stručnog povjerenstva za koncesije, kao najpovoljniji ponuditelj odabire se:
· EKO-DIM, dimnjačarsko-uslužni obrt, vl. Hrvoje Horvat, Lj.Gaja 1C, Vinkovci, OIB: 55232200465.
II.
Vrsta i predmet koncesije je koncesija za obavljanje komunalne djelatnosti dimnjačarskih poslova na području Općine Bogdanovci. Koncesija se daje na rok od 5 godina.

III.
Priroda i opseg te mjesto, odnosno područje obavljanja djelatnosti koncesije utvrđuje se kako slijedi:
· Područje pružanja komunalne djelatnosti obuhvaća administrativno područje Općine Bogdanovci. 
· Pružanje komunalne djelatnosti obavlja se sukladno propisanim standardima Zakonom o komunalnom gospodarstvu (u daljnjem tekstu: Zakon), važećom Odlukom o organizaciji  i radu dimnjačarske službe na području Općine Bogdanovci („Službeni vjesnik“ Vukovarsko-srijemske županije, broj 16/25).
· Osnovna prava i obveze Davatelja koncesije su: vršiti kontinuirani nadzor rada koncesionara i izvršavanja njegovih obveza iz Ugovora o koncesiji, u slučaju neurednog pružanja predmetnih usluga upozoriti Koncesionara i tražiti da u određenom roku otkloni utvrđene nedostatke, te ukoliko Koncesionar ne otkloni nedostatke u ostavljenom roku, Davatelj koncesije može otkazati Ugovor. 


IV.
Osnovna prava i obveze Koncesionara su: obavljati dimnjačarske poslove trajno i kvalitetno sukladno pravilima struke i važećim zakonskim i podzakonskim aktima koji reguliraju obavljanje komunalne djelatnosti, redovito plaćati naknadu za koncesiju, redovito voditi Kontrolnu knjigu i Registar dimnjaka i uređaja za loženje, pružati dimnjačarske usluge na temelju godišnjeg plana, pružati dimnjačarske usluge na način i pod uvjetima određenim Ugovorom o koncesiji i po cijenama iz cjenika dimnjačarskih usluga, te prilikom njihove eventualne promjene zatražiti prethodnu suglasnost Davatelja koncesije, podnositi godišnja izvješća o izvršenju ugovora Davatelju koncesije. 

V.
Koncesionar je u obvezi izvesti ugovorene usluge sukladno kvaliteti, karakteristikama, cijeni i količini navedenim u ponudi i uvjetima iz dokumentacije za nadmetanje, koji svi čine sastavni dio Ugovora o koncesiji. 
VI.
Koncesijska naknada je izražena u fiksnom iznosu u visini od 700,00 EUR godišnje.
Ukoliko Koncesionar ne plati dospjelu koncesijsku naknadu, Davatelj koncesije obračunat će pripadajuću zakonsku kamatu.
Načini i rokovi plaćanja koncesije utvrdit će se ugovorom o koncesiji, sukladno dokumentaciji za nadmetanje.

VII.
Na temelju ove Odluke ovlašćuje se Općinski načelnik za sklapanje ugovora o koncesiji, kojim će se urediti prava i obveze Davatelja koncesije i Koncesionara.
Ugovor o koncesiji sklopit će se nakon isteka roka mirovanja koji iznosi 15 dana od dana dostave ove Odluke svakom ponuditelju, odnosno najkasnije u roku od 10 dana od dana kada je odluka o davanju koncesije postala izvršna.

VIII.
Koncesionar je dužan davatelju koncesije uručiti jamstvo za provedbu ugovora o koncesiji za slučaj povrede ugovornih obveza u iznosu od 2.000,00 EUR, u obliku bjanko zadužnice. Bjanko zadužnica se ispunjava sukladno Pravilniku o obliku i sadržaju bjanko zadužnice („Narodne novine“ broj 115/12, 82/17 i 154/22).
Jamstvo za provedbu ugovora o koncesiji dostavlja koncesionar najkasnije na dan potpisa ugovora o koncesiji. 
Umjesto jamstva provedbu ugovora o koncesiji u obliku bjanko zadužnice koncesionar može dati novčani polog u traženom iznosu u korist računa davatelja koncesije.

O b r a z l o ž e n j e

U Elektroničkom oglasniku javne nabave, broj objave: 20242026/S K01-0000012, datum slanja: 24. siječnja 2026.g., datum objave: 26.01.2026.g., objavljena je Obavijest o namjeri davanja koncesije sukladno članku 31. stavku 1. Zakona o koncesijama. U Obavijesti je navedeno da se koncesija daje na rok od 5 godina, uz primjenu kriterija navedenih u dokumentaciji za nadmetanje.
Na objavljeno javno prikupljanje ponuda pristigla je jedna ponuda ponuditelja: EKO-DIM, dimnjačarsko-uslužni obrt, vl. Hrvoje Horvat, Lj.Gaja 1C, Vinkovci, OIB: 55232200465.

Stručno povjerenstvo za koncesiju (u daljnjem tekstu: Stručno povjerenstvo) utvrdilo je da ponuda ponuditelja EKO-DIM, dimnjačarsko-uslužni obrt, vl. Hrvoje Horvat, Lj.Gaja 1C, Vinkovci, OIB: 55232200465, uredna, udovoljava svim traženim zahtjevima iz dokumentacije za nadmetanje, jedina pristigla čime je ujedno i ekonomski najpovoljnija sukladno članku 35. stavku 1. točki 1. Zakona o koncesijama.
Stručno povjerenstvo stoga predlaže da Općinsko vijeće pozivom na članak 36. Zakona o koncesijama donese odluku o davanju koncesije za obavljanje komunalne djelatnosti dimnjačarskih poslova na području Općine Bogdanovci.

	


UPUTA O PRAVNOM LIJEKU:
Žalba se izjavljuje u pisanom obliku Državnoj komisiji za kontrolu postupaka javne nabave u pisanom obliku, Koturaška cesta 43/IV, 10000 Zagreb. Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (sustav e-Žalba). Smatra se da je dostava Državnoj komisiji odnosno stranki žalbenog postupka obavljena na dan kada je žalba zaprimljena na poslužitelju EOJN RH.
Žalba se izjavljuje u roku od deset dana, i to od dana primitka odluke o odabiru u odnosu na postupak pregleda, ocjene i odabira ponuda.




                                                                                  PREDSJEDNICA OPĆINSKOG VIJEĆA
                                                                                               Jelena Vinaj, mag.oec.









Dostaviti:

· EKO-DIM, dimnjačarsko-uslužni obrt, vl. Hrvoje Horvat, Lj. Gaja 1C, Vinkovci 
· Internetska stranica Općine Bogdanovci  www.opcina-bogdanovci.hr 
· Elektronički oglasnik javne nabave Republike Hrvatske
· Pismohrana, ovdje

